Die waarheid oor Lasarus en die ryk man (Deel 4) | 4windkoinonia
← Die waarheid oor Lasarus en die ryk man (Deel 3)
Die waarheid oor Lasarus en die ryk man (Deel 5) →
Ons is besig om deur middel van die eerste boek in die Bybel, naamlik Genesis, sekere beginsels uit te lig wat God neergelê het vir die wat oë gegee is om dit kan sien. Een van die beginsels is dat die aardse mens sekerlik sterwe want 'die loon van die sonde, is die dood'. Sonde is die toestand van 'n aardse liggaam uit die hand van die Skepper :
Die valse toepassing van die gelykenis van Lasarus en die ryk man om 'n ewige hel as die loon vir sonde te verdraai, is een van die skokkendste mistastings deur hierdie afvallige Christendom en dien terselfdertyd as 'n vangnet en strik vir hulself. Hier is die gelykenis volledig:
In dele 1 tot 3 van hierdie skrywes oor hierdie gelykenis van Lasarus en die ryk man, het ons reeds die volgende vasgestel deur geestelike met geestelike:
Lasarus verteenwoordig hulle wat verwerp word omdat hulle min in getal is en derhalwe nie geestelik verhewe kan wees as die baie hooggerespekteerde populêre leiers met hul kwalifikasies en ooglopende groot getal volgelinge nie.
Die gees van God leer ons om geestelike met geestelike vergelyk en slegs dan kan ons die waaarheid oor die gelykenis van Lasarus en die ryk man begryp:
Lasarus eindig egter in 'n baie beter posise as diegene wat nou hul "rykdom" wil uitstal en die goue strate in hierdie wêreld wil gewandel. By sy dood word Lasarus deur die engele weggedra na die boesem van Abraham. Ons weet dat engele die boodskappers van God verteenwoordig:
Psa 104:4 wat van die winde (Hebreeus: "malâk" = engel of boodskapper) sy boodskappers maak, van vuurvlamme sy dienaars.
Gen 16:7 En die Engel (Hebreeus: "malâk" = engel of boodskapper) van die HERE het haar by 'n fontein in die woestyn gevind, by die fontein op pad na Sur,
Die ware boodskappers of engele van God bring altyd die waarheid na ons deur die prediking van die Woord van God. Deur na die prediking van die Woord te luister kry ons geloof:
Die afvalliges wat beweer dat hierdie gekykenis as letterlike geinterpreteer moet word loop hulle self vas teen 'die boesem van Abraham'. Gaan alle "goeie" mense na die letterlike die boesem van Abraham? Onmoontlik. Dit bewys weereens dat hierdie 'n gelykenis is en dat die verhaal figuurlik van begin tot einde gesien moet word. Lasarus is deur die engele na 'die boesem van Abraham' geneem. 'Die boesem van Abraham' is dus 'n geestelik konsep om die "plek" uit te beeld waar hulle is wat die woord van die boodskappers van God met geloof ontvang:
Gal 3:6-7 Net soos Abraham in God geglo het, en dit is hom tot geregtigheid gereken. Julle verstaan dan dat die wat uit die geloof is, hulle is kinders van Abraham.
Maar wat van die naam "Abraham" vra die afvalliges? Dit was definitief 'n letterlike persoon. Maar Abraham word ook as 'n simbool in die gelykenis gebruik omdat Abraham self nie die belofte van die Vader ontvang het nie – hy is nog steeds dood met ander woorde:
Heb 11:8 Deur die geloof het Abraham, toe hy geroep is, gehoorsaam weggetrek na die plek wat hy as 'n erfenis sou ontvang; en hy het weggetrek sonder om te weet waar hy sou kom.
Lasarus se posisie binne-in 'die boesem van Abraham' verteenwoordig dus die denke en geloofsoortuigings van hulle wat daagliks sterf om verlossing te verkry van hulle vleeslikheid in alle vorms en deur God se boodkappers gedra word om deur geloof alleen hul geestelike redding as 'n onderpand te aanvaar:
Hierdie is 'n geestelike "plek" of posisie wat aan hulle wat dit ontvang geweldige troos skenk. Die ryk man moes sy oë 'ophef' want die posisie waarin Lasarus homself bevind is ver verhewe bo elke 'naam' wat op die aarde genoem word.
Paulus verwys ook van hierdie geestelike "plek" of posisie as die derde hemel of die paradys waar hulle wat as 'swak' deur die wêreld bestempel word, 'weggeruk' word deur God en nie deur enigiets wat hulle self doen nie:
2Kor 12:2-5 Ek weet van 'n man in Christus, veertien jaar gelede—of dit in die liggaam was, weet ek nie, of buite die liggaam, weet ek nie, God weet dit—dat so iemand weggeruk is tot in die derde hemel. En ek weet van so 'n man—of dit in die liggaam of buite die liggaam was, weet ek nie, God weet dit— dat hy weggeruk is in die Paradys en onuitspreeklike woorde gehoor het wat 'n mens nie mag uitspreek nie. Oor so 'n man sal ek roem, maar oor myself sal ek nie roem nie, behalwe in my swakhede.
Christus en Sy denke is hierdie geestelike "plek" wat ook as die paradys bekend staan waarna almal uiteindelik 'weggeruk' of "getrek" sal word deur die Vader:
In deel 5 sal ons verder kyk na wat die ander simbole in die gelykenis van Lasarus en die ryk man beteken vir hulle wat dit kan ontvang.
Hier is 'n ander skakel oor wat en waar die hemel is:
This entry was posted in Lees eers hier and tagged Afrikaans, bybel, groot kloof, hemel, jesus christus, naak, stof, vader abraham, waarheid, woord van god. Bookmark the permalink.